Europos neįgaliųjų forumas
Europos neįgaliųjų forumas (angl. European Disability Forum – EDF) – tarptautinė pelno nesiekianti nevyriausybinė organizacija, įkurta 1997 metais ir atstovaujanti daugiau nei 50 milijonų Europos Sąjungos neįgaliųjų. Organizacija siekia, kad Europos Sąjungoje neįgalieji turėtų tokias pat teises, kaip ir sveikieji, kovoja prieš neįgaliųjų diskriminaciją, dirba, kad jiems būtų garantuotos prigimtinės žmogaus teisės. EDF aktyviai dalyvauja politiniame Europos Sąjungos (ES) gyvenime.